Juan Diego

**Juan Diego** (nombre artistico de **Juan Diego Ruiz Moreno**), naixiu de Bormujos (Sevilla, Andalucía, Espanya) lo 14 d'aviento de 1942 y muerto en Madrit (Comunidat de Madrit, Espanya) lo 28 d'abril de 2022, estió un destacau actor espanyol, activo en o cine espanyol dende la segunda metat d'os anyos 1950 dica la suya muerte y con cuantos premios y nominacions recibius mientres a suya carrera artistica.

Entre la suya amplisma filmografía se pueden destacar as suyas interpretacions en bellas cintas como *[[Dramma della gelosia (tutti i particolari in cronaca)]]* (1970, Ettore Scola), *[[La criatura (cinta)|La criatura]]* (1977, Eloy de la Iglesia), *[[Los santos inocentes (cinta)|Los santos inocentes]]* (1984, Mario Camus), *[[El viaje a ninguna parte (cinta)|El viaje a ninguna parte]]* (1986, Fernando Fernán Gómez), *[[Dragon Rapide (cinta)|Dragon Rapide]]* (1986, Jaime Camino), *[[Jarrapellejos]]* (1987, Antonio Giménez-Rico), *[[La noche más larga]]* (1991, José Luis García Sánchez), *[[El rey pasmado]]* (1991, Imanol Uribe), *[[Jamón, jamón]]* (1992, Juan José Bigas Luna), *[[Tirano Banderas (cinta)|Tirano Banderas]]* (1993, José Luis García Sánchez), *[[París-Tombuctú]]* (1999, Luis García Berlanga), *[[La virgen de la lujuria]]* (2002, Arturo Ripstein), *[[Torremolinos 73]]* (2002, Pablo Berger), *[[Noviembre (cinta)|Noviembre]]* (2003, Achero Mañas), *[[Vete de mí]]* (2006, Víctor García León), *[[23-F: la película]]* (2010, Chema de la Peña), u *[[No sé decir adiós]]* (2017, Lino Escalera).

## Premios
### Premios Goya
#### Premio Goya a lo Millor Actor
En 1987 Juan Diego recibió una nominación a lo Premio Goya a lo Millor Actor por o suyo papel en a cinta *[[Dragon Rapide (cinta)|Dragon Rapide]]*, dirichida por Jaime Camino, en a 1<sup>era</sup> edición d'os Premios Goya.

Recibió la suya segunda nominación a iste premio en 1990 mientres a 4<sup>ena</sup> edición por *[[La noche oscura]]*, una cinta dirichida por Carlos Saura.

A suya tercer nominación a lo Goya a lo Millor Actor, que en iste caso se transformó en estar o ganador, s'escaició en 2007 por *[[Vete de mí]]*, dirichida por Víctor García León, en a 21<sup>ena</sup> edición d'os Premios Goya.

#### Premio Goya a lo Millor Actor Segundario
Juan Diego recibió lo suyo primer Premio Goya a lo Millor Actor Segundario en 1992 mientres a 6<sup>ena</sup> edición d'os Premios Goya por o suyo papel en *[[El rey pasmado]]*, dirichida por Imanol Uribe.

Ganó lo suyo segundo Premio Goya a lo Millor Actor Segundario en l'anyo 2000 en a 14<sup>ena</sup> edición d'os Premios Goya por a suya interpretación en a cinta *[[París-Tombuctú]]*, dirichida por Luis García Berlanga.

En 2001 fue nominau a dito premio por a suya actuación en a cinta *[[You're the One (una historia de entonces)]]*, dirichida por José Luis Garci, mientres a 15<sup>ena</sup> edición.

En 2004 recibió una nueva nominación en a 18<sup>ena</sup> edición d'os Goyas por a suya interpretación en *[[Torremolinos 73]]*, dirichida por Pablo Berger.

A l'anyo siguient, 2005, tornó a recibir una nueva nominación por *[[El séptimo día]]*, dirichida por Carlos Saura, en a 19<sup>ena</sup> edición d'os premios.

Finalment, en 2012 recibió la suya zaguer nominación por o suyo papel en *[[23-F: la película]]*, dirichida por Chema de la Peña, en a 26<sup>ena</sup> edición d'os Premios Goya.

## Filmografía
### Cintas

### Series de televisión

## Referencias

## Se veiga tamién
* Cintas interpretadas por Juan Diego.

## Vinclos externos

*  Juan Diego en Internet Movie Database.